open-index/open-wikipedia-markdown huggingface dataset:
Paraselu salas

**Paraselu salas** () vai **Sjišas salas** (, *Xīshā Qúndǎo* — ‘rietumu smilšu salas’), **Hoanšas salas** ( — ‘dzelteno smilšu salas’) ir koraļļu atolu un rifu arhipelāgs Dienvidķīnas jūras rietumos, dienvidos no Hainaņas salas. Arhipelāgs aizņem ap  lielu jūras akvatoriju, kamēr sauszemes kopējā platība ir vien 7,75 km2. Sastāv no divām galvenajām salu grupām — Amfitrītes salām un Pusmēness salām, kā arī vairākām atsevišķām salām, tajā skaitā arhipelāga lielākās salas Tritonas. Austrumos no Paraselu salām atrodas Meklsfīlda sēklis, ko tām dažkārt pieskaita. Salās nav pastāvīgo iedzīvotāju, izvietoti armijas garnizoni.

Paraselu salas ir teritorijas ar starptautiski nenoregulētu statusu. Kopš 1974. gada tās pilnībā kontrolē Ķīnas Tautas Republika un administrē tās kā Hainaņas provinces daļu, bet uz tām pretendē arī Vjetnama (līdz 1974. gadam daļu salu pārvaldīja Dienvidvjetnama) un Ķīnas Republika (Taivāna).

Salu eiropeiskais nosaukums cēlies no portugāļu valodas vārda *pracel*, ar ko apzīmētas nelielas, zemas, apdzīvošanai nepiemērotas saliņas un pirmoreiz parādās holandiešu 1617. gada kartēs. Franču 1747. gada kartē salas parakstītas kā *La Paracel*.

## Atsauces

## Ārējās saites
Scalado

***Scalado AB*** bija Zviedrija uzņēmums, kas izstrādāja attēlu tehnoloģijas mobilajām ierīcēm. Dibināts 2000. gadā. 2012. gadā to nopirka *[[Nokia]]*.

## Vēsture
Uzņēmumu *Scalado AB* 2000. gadā dibināja četri bijušie Lundas universitātes studenti. 2001. gadā izstrādāts tīmekļa rīku *ImageZoom*, kuram nākamajā gadā iegūts patents. 2003. gadā izstrādāta lietojumprogramma *AutoRama* telefoniem ar kameru. Nākamajos gados izstrādātas dažādas attēlu uzņemšanas, skatīšanas un rediģēšanas programmas.

2012. gada 14. jūnijā tika paziņots, ka Somijas mobilo telefonu ražotājs *[[Nokia]]* iegādāsies *Scalado* darbiniekus, tehnoloģijas un intelektuālo īpašumu. Darījums tika pabeigts 2012. gada trešajā ceturksnī.

## Atsauces

## Ārējās saites
* Scalado vietne
Četrkalne

**Četrkalne** () ir vidussmadzeņu daļa, kurai ir četru pauguru forma. Divi augšējie pauguri (*colliculi superiores*) ir zemgarozas redzes analizatoru centri, apakšējie (*colliculi inferiores*) — dzirdes analizatoru centri. Padziļinājumā starp augšējiem un apakšējiem pauguriem atrodas epifīze. Četru pauguru plāksnīti (*lamina quadrigemina*) dēvē arī par vidussmadzeņu jumtu.

## Atsauces
Vrūtki

**Vrūtki** () ir pilsēta Slovākijas ziemeļos, Žilinas apgabala Martinas apriņķī, tradicionālajā Turjecas novadā pie Vāhas upes. Dzelzceļa mezgls.

## Vēsture

Rakstos pirmoreiz minēta 1255. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Rutka (). Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (96,01 %). Pēc reliģiskās piederības - katoļi (50,34 %), nereliģiozi (24,86 %), luterāņi (19,01 %).

## Ārējās saites
*
Jānis Plaudis

**Jānis Plaudis** (dzimis 1903. gada 28. oktobrī Lutriņu pagastā, miris 1952. gada 31. decembrī Rīgā, apbedīts Rīgā, Raiņa kapos) bija latviešu rakstnieks.

## Biogrāfija
J. Plaudis guvis ievērību kā tā saucamās "Trauksmes" grupas dalībnieks. Šis grupējums 20. gs. 20. gadu beigās un 30. gadu sākumā pulcējās ap žurnālu "Jauno Trauksme", tā dalībnieki publicējās arī žurnālos "Domas" un "Signāls". Pie tās pieskaitāmi arī Aleksandrs Čaks, Pēteris Ķikuts, Jānis Grots, Austra Skujiņa un citi tālaika jaunie autori.

J. Plaudis šajā laikā publicējis dzejoļu krājumus "Fatamorgana" (1928) un "Panama galvā" (1930). 30. gados viņš pievēršas galvenokārt prozai, top romāni "Ložmetēju rota", "Ģimnāzisti", biogrāfiskais romāns par dzejnieku Jāni Ziemeļnieku "Ziemeļnieks". 1939. gadā izdots dzejoļu krājums "Putnu ceļš".

40. gadu pirmajā pusē J. Plaudis sarakstījis romānu "Sila runcis", kurš grāmatā izdots tikai 1989. gadā.

Padomju laikā sarakstītie dzejoļi apkopoti krājumā "Laika lielums" (1948).

J. Plauža dēls ir dzejnieks Egils Plaudis (1931—1987).

thumb|right|100px|Krājums "Panama galvā" (1930)

Padomju laikā Ikšķilē mājā, kur dzejnieka ģimene pavadīja vasaras, no 1973. līdz 1980. gadam darbojās Jāņa Plauža sabiedriskais muzejs. 1964. gadā sāka iznākt viņa kopotie raksti.

## Bibliogrāfija
### Dzeja
* *Fatamorgāna*: dzejas 1925-1928. Rīga: autorizdevums, 1928.
* *Panama galvā*. Rīga: Tagadne, 1930.
* *Putnu ceļš*. Rīga: Grāmatu zieds, 1938.
* *Laika lielums*. Rīga: LVI, 1948.

### Citi darbi
* *Ložmetēju rota* [romāns]. Žurnālā "Domas" 1934; Rīga: Liesma, 1972.
* *Ģimnāzisti* [romāns]. Rīga: A. Gulbis, 1935.
* *Ziemeļnieks* [romāns]. Rīga: Grāmatu draugs, 1936.
* *Ieslēgtie* [romāns]. Rīga: Valters un Rapa, 1939; ar nosaukumu „Zemes spēki“ 68 turpinājumos avīzē *[[Jaunākās Ziņas]]* №&nbsp;151 (1938.&nbsp;g.&nbsp;9.&nbsp;jūlijā)  līdz 223 (1938.&nbsp;g.&nbsp;1.&nbsp;oktobrī)  .
* *Amerikas brīnumi*: ceļojuma apraksti un atziņas ar 36 Savienoto valstu, Kanādas un Ņūfaundlendas attēliem. Rīga: Grāmatu draugs, 1940.
* *Sila Runcis* [romāns; sar. 40. gados]. Rīga: Liesma, 1989.
* *Raksti 4 sējumos*. Rīga: Liesma, 1964-1966.

## Literatūra
* Broņislavs Tabūns. Jānis Plaudis. *Latviešu rakstnieku portreti: laikmeta krustpunktos*. Rīga: Zinātne, 2001.

## Atsauces
Tegmentum mesencephali

***Tegmentum mesencephali*** ir vidussmadzeņu daļa, kura iet no melnās vielas līdz vidussmadzeņu ūdensvadam (*aqueductus mesencephali*) uz vidussmadzeņu horizontālās sekcijas. Sastāv no sensoriskām un motoriskām daļām.

## Atsauces

## Ārējās saites
* *[http://meduniver.com/Medical/Anatom/390.html Покрышка среднего мозга, tegmentum mesencephali]*.
* *[http://medical-dictionary.thefreedictionary.com/Tegmentum+mesencephali mesencephalic tegmentum]*. The free dictionary by FarLex
Epifīze

300px|thumb|Epifīze ()
**Smadzeņu epifīze** ( jeb *corpus pineale* — ‘čiekurveida ķermenis’) ir neliels veidojums, kurš mugurkaulniekiem atrodas zem galvas ādas vai galvas smadzeņu dziļumā. Tas funkcionē kā gaismu uztverošs orgāns vai kā iekšējās sekrēcijas dziedzeris, kura aktivitāte ir atkarīga no apgaismojuma. Dažām mugurkaulnieku sugām epifīze veic abas funkcijas. Cilvēkam tās forma atgādina čiekuru, no kurienes arī radies tās nosaukums ( — 'čiekurs, uzaugums'). Epifīze ir samērā liela bērniem, bet pēc pubertātes tā samazinās.

## Attīstība
Epifīze veidojas embrioģenēzes laikā jau 2. mēnesī no neiroektodermas kā starpsmadzeņu (*diencephalon*) izaugums.

## Uzbūve
Epifīze atrodas uz vidussmadzeņu *lamina tecti*, no augšas to klāj *pia mater*. Epifīzes pamatā atrodas dobums, tas ir saistīts ar trešā ventrikula augšējo sienu. Šo dobumu, tāpat kā trešo ventrikulu, izklāj ependīmas glija. Epifīzi klāj saistaudu kapsula, kas ir *pia mater* turpinājums. No kapsulas saistaudi ieaug dziedzerī un veido septas. Septās ir daudz asinsvadu un simpātisko nervu šķiedru, tās sadala epifīzi daiviņās. Epifīzē izšķir 2 šūnu veidus:

**Pinealocīti** ir galvenais šūnu veids. Šo šūnu izaugumi beidzas ar paplašinājumiem, kuri piekļaujas asins kapilāriem.

**Astrocitārai glijai** līdzīgas šūnas, kas balsta pinealocītus.

## Funkcijas
Pinealocīti sintezē:
* melatonīnu, kas ir indola grupas hormons un tā sintēze pinealocītos ir atkarīga no gaismas un tumsas. Tumsā sintēze ir pastiprināta, bet gaismā nomākta, attiecīgi izmainās pašas epifīzes izmēri — tumsā tā ir lielāka, gaismā mazāka. Šīs cikliskās izmaiņas regulē noradrenalīna daudzums simpātisko šķiedru nervgaļos. Melatonīns ir galvenais epifīzes produkts, tas regulē ritmisku darbību dzimumorgānos un hipofīzē — to dēvē par neiroendokrīnās sistēmas modulatoru. Melatonīns veidojas no serotonīna. Melatonīns ar hipotalāma adenohipofīzes sistēmas palīdzību bremzējoši iedarbojas uz dzimumdziedzeru funkcijām. Arī serotonīns un citi epifīzes indolu hormoni nomāc dzimumdziedzeru funkcijas, bremzējoši iedarbojoties uz dzimumdziedzeriem.
* olbaltumvielu hormonus, piemēram, vazopresīnu, antigonadotropo hormonu un adrenoglomerulotropīnu.

## Skatīt arī
* Melatonīns

## Atsauces
Melnā viela

**Melnā viela** () ir viena no četrām vidussmadzeņu pamatsastāvdaļām, ko var redzēt pēc vidussmadzeņu frontāla griezuma:
* *[[lamina quadrigemina]]* (četrkalne);
* *[[tegmentum mesencephali]]*;
* *substantia nigra* (melnā viela);
* *[[pedunculi cerebri]]* (galvas smadzeņu kājiņas).

## Atsauces

## Ārējās saites
Perifērā nervu sistēma

**Perifērā nervu sistēma** ( jeb *pars peripherica* — **perifērā daļa**) ir nervu sistēmas daļa, kura atrodas ārpus galvas un muguras smadzenēm. Centrālā nervu sistēma ar perifēro nervu sistēmu palīdzību veic visu sistēmu, aparātu, orgānu un audu funkciju regulāciju.

Perifērā sistēmā ietilpst galvaskausa un muguras smadzeņu nervi, galvaskausa un muguras smadzeņu jušanas nervu mezgli, veģetatīvās nervu sistēmas mezgli un nervi.

## Atsauces
Earthmine

240px|right
***earthmine, Inc.*** ir ASV uzņēmums, kas nodarbojas ar 3D panorāmas attēlu uzņemšanu. Dibināts 2006. gadā. Kopš 2012. gada *[[Nokia]]* sastāvā.

Uzņēmums izmanto uz transportlīdzekļiem uzmontētas kameras, kas apdzīvotās vietās uzņem trīs dimensiju attēlus. Šādas panorāmas var skatīt gan datoros, gan mobilajās ierīcēs. Līdzīgu tehnoloģiju izmanto *[[Google Street View]]*.

## Vēsture
*earthmine, Inc.* dibināts 2006. gadā. 3D panorāmas uzņemšanas tehnoloģija tika licencēta no Reaktīvās kustības laboratorijas (*JPL*). 2009. gada novembrī uzņēmums nodibināja datu iegūšanas partneru tīklu ASV un citur pasaulē. 

2012. gada novembrī Somijas mobilo telefonu ražotājs *[[Nokia]]* nopirka *earthmine*.

## Atsauces

## Ārējās saites
* earthmine vietne
Glābjot ierindnieku Raienu

**"Glābjot ierindnieku Raienu"** () ir 1998. gada ASV kara filma, kuras režisors ir Stīvens Spīlbergs. Filma ir par ASV armijas kapteini Džonu Milleru un viņa vienību, kas Otrā pasaules kara frontē dodas meklēt ierindnieku Džeimsu Frānsisu Raienu, kura pārējie trīs brāļi ir gājuši bojā karā. Galvenās lomas filmā atveido Toms Henkss, Edvards Bērnss, Mets Deimons un Toms Saizmors.

Filmas "Glābjot ierindnieku Raienu" pirmizrāde notika . Filma nominēta 11 Amerikas Kinoakadēmijas balvām, no kurām ieguva piecas, tai skaitā Spīlbergu atzina par labāko režisoru. 2014. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Arctovski

**Arctovski** () ir Polijas vissezonas polārstacija Antarktikā. Izvietojusies Karaļa Džordža salas dienvidu piekrastē, Admiralitātes līča rietumu krastā. Pieder Polijas Zinātņu Akadēmijai, pētniecības darbus koordinē Bioķīmijas un biofizikas institūta Antarktikas Bioloģijas katedra. Stacija izveidota 1977. gada 26. februārī un nosaukta par godu poļu ģeogrāfam, ģeofiziķim un polārpētniekam, Adriena de Žerlaša Antarktiskās ekspedīcijas dalībniekam Henrikam Arctovskim.

Stacija sastāv no 14 dažādām ēkām, kā arī divām patversmēm — *Taturowa Chata* speciāli aizsargātajā teritorijā Nr. 151 un *Demay* — teritorijā Nr. 128.

Galvenās pētniecības nozares ir okeanogrāfija, ģeoloģija, ģeomorfoloģija, glacioloģija, meteoroloģija, klimatoloģija, seismoloģija un ekoloģija. Izdevumus sedz Polijas Zinātnes un augstākās izglītības ministrija un 2010. gadā kopējais budžets bija 2,5 miljoni zlotu.

## Atsauces

## Ārējās saites
Ružomberokas apriņķis

**Ružomberokas apriņķis** () ir Slovākijas Žilinas apgabala administratīvā iedalījuma vienība. Robežojas ar Žilinas apgabala Martinas, Dolni Kubīnas un Liptovski Mikulāšas apriņķiem, kā arī Banska Bistricas apgabala Brezno un Banska Bistricas apriņķiem.

Ružomberokas apriņķi atrodas Vlkolīnecas ciems, kas iekļauts UNESCO Pasaules mantojuma sarakstā un valsts dabas piemineklis Lučkas ūdenskritums.

## Ārējās saites
Ružomberoka

**Ružomberoka** () ir pilsēta Slovākijā, Žilinas apgabala Ružomberokas apriņķa centrs pie Vāhas upes, tradicionālajā Liptovas novadā. Papīrrūpnīca. Katoļu universitāte.

## Vēsture

Rakstos pirmoreiz minēta 1233. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Rozaheģa (). 1907. gada 27. oktobrī pilsētā notika t.s. Černovas traģēdija, kad žandarmi atklāja uguni uz pūli, nogalinot 15 cilvēkus. Pēc Pirmā pasaules kara iekļāvās Čehoslovākijā. Sociālistiskās Čehoslovākijas laikā pie pilsētas atradās Padomju armijas karabāze. No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (96,64 %). Pēc reliģiskās piederības - katoļi (75,47 %), nereliģiozi (14,65 %), luterāņi (5,46 %).

Ružomberoka ir politiķa un mācītāja Andreja Hlinkas (*Andrej Hlinka*, 1864-1938), aktiera Pētera Lorres (1904-1964) un futbolista Jozefa Vengloša (*Jozef Vengloš*, 1936) dzimtā pilsēta.

## Atsauces

## Ārējās saites
Nāmestovo apriņķis

**Nāmestovo apriņķis** () ir Slovākijas Žilinas apgabala administratīvā iedalījuma vienība. Robežojas ar Žilinas apgabala Tvrdošīnas, Dolni Kubīnas un Čadcas apriņķiem, kā arī Poliju.

Nāmestovo apriņķa Slanicas ciemā dzimis valodnieks Antons Bernolāks (*Anton Bernolák*, 1762—1813).

## Ārējās saites
*
Nāmestovo

**Nāmestovo** () ir pilsēta Slovākijas ziemeļos, Žilinas apgabala Nāmestovo apriņķa centrs pie Oravas ūdenskrātuves.

## Vēsture

Rakstos pirmoreiz minēta 1557. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Nāmesto (). Pēc Pirmā pasaules kara iekļāvās Čehoslovākijā. Stipri nopostīta Otrā pasaules kara laikā. No 1941. līdz 1953. gadam tika uzcelta Oravas ūdenskrātuve. Rezultātā divas trešdaļas pilsētas, ieskaitot tās centru, tika applūdinātas. No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (98,65 %). Pēc reliģiskās piederības - katoļi (92,12 %), nereliģiozi (4,95 %).

## Ārējās saites
*
Turčanske Teplices apriņķis

**Turčanske Teplices apriņķis** () ir Slovākijas Žilinas apgabala administratīvā iedalījuma vienība. Robežojas ar Žilinas apgabala Martinas apriņķi, Banskas Bistricas apgabala Banskas Bistricas un Žaras pie Hronas apriņķiem, kā arī Trenčīnas apgabala Prjevidzas apriņķi.

Turčanske Teplices apriņķa Mošovces ciemā dzimis dzejnieks Jans Kollārs (*Ján Kollár*, 1793-1852).

## Ārējās saites
*
Kollārs

**Kollārs** vai **Kollars** var būt:

* Dmitrijs Kollars — Vācijas šahists (dzimis 1999.);
* Jans Kollārs — slovāku dzejnieks, mācītājs, zinātnieks un politiķis (1793—1852).
Trstena

**Trstena** () ir pilsēta Slovākijā, Žilinas apgabala Tvrdošīnas apriņķī, tradicionālajā Oravas novadā, apmēram 6 kilometrus no robežas ar Poliju.

## Vēsture

Rakstos pirmoreiz minēta 1371. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Trstena (). Pēc Pirmā pasaules kara iekļāvās Čehoslovākijā. Cietusi cīņās Otrā pasaules kara laikā. No 1993. gada - Slovākijas sastāvā.

## Ekonomika

Pilsētā atrodas kompānijas Panasonic komponenšu rūpnīca.

## Cilvēki
Pēc etniskā sastāva vairums pilsētas iedzīvotāju ir slovāki (98,82 %). Pēc reliģiskās piederības - katoļi (94,33 %), nereliģiozi (3,26 %).

Trstena ir futbolista Erika Jendrišeka (*Erik Jendrišek*, 1986) dzimtā pilsēta.

## Ārējās saites
*
Hercogs Jēkabs (kuģis)

**Hercogs Jēkabs**  bija Latvijas tirdzniecības flotes kravas motorkuģis. Viens no modernākajiem un jaunākajiem kuģiem Latvijas tirdzniecības flotē.

Tilpība: 4117 BRT, sešcilindru dīzeļmotora jauda 438 zirgspēki. Īpašnieks: a/s "Apvienotā kuģniecība" Rīgā. Pieraksta osta: Rīga. Kapteiņi: A. Bērziņš, Hugo Mihelsons.

## Vēsture
Uzbūvēts 1926. gadā Malmē, bija Norvēģijas rēderejas *A/S Henneseid* kuģis ar nosaukumiem *Aakre*, *Childar*.
Latvijas Republikas tirdzniecības flotē no 1939. gada, veica reisus no Eiropas uz Amerikas ostām.

Otrā pasaules kara laikā pēc Latvijas okupācijas 1940. gada jūnijā kuģis atradās ASV, bet augustā ieradās Kaljao ostā Peru, kur kapteinis H. Mihelsons izlēma pakļauties Augusta Kirhenšteina valdības rīkojumam un doties uz PSRS ostu Vladivostoku. Tomēr lēmumu atbalstīja tikai daļa apkalpes. Arī Latvijas Republikas sūtniecība Vašingtonā, ASV centās aizkavēt kuģa aizbraukšanu.
Kaljao ostas pārvalde kuģi arestēja un aizliedza tam atstāt ostu. 1940. gada 16. decembrī arests tika atcelts un "Hercogs Jēkabs" atstāja Kaljao ostu. 26. decembrī Mansaniljo ostā Meksikā uzņēma degvielu un devās uz Vladivostoku, kur ieradās 1941. gada 3. februārī.

Vladivostokā latviešu kuģa komandu pārsūtīja uz Rīgu, bet kuģi pārdēvēja par **Sovetskaja Latvija**. Ar PSRS karogu kuģis pārvadāja munīciju no ASV uz PSRS Tālo Austrumu ostām. Pēc tam to izmantoja par ieslodzīto transportkuģi Ohotskas jūrā, vēlāk pārbūvēja un ar palielinātu ietilpību izmantoja kravu pārvadājumos PSRS flotē. 
1968. gadā kuģi noenkuroja un līdz 1973. gadam izmantoja par noliktavu.

## Stāsts un filma
1961. gadā Gunārs Cīrulis un Anatols Imermanis uzrakstīja stāstu ""Tobago" maina kursu". 
Pēc stāsta motīviem Rīgas Kinostudijas režisors Aleksandrs Leimanis 1965. gadā uzņēma spēlfilmu "Tobago" maina kursu.

## Skatīt arī
* Hercogs Jēkabs (ekskursiju kuģītis)

## Atsauces
Āzijas cilvēkpērtiķi

**Āzijas cilvēkpērtiķi** jeb **orangutanu apakšdzimta** (*Ponginae*) ir viena no divām cilvēkpērtiķu dzimtas (*Hominidae*) apakšdzimtām, otra ir Āfrikas cilvēkpērtiķu apakšdzimta (*Hominae*). Āzijas cilvēkpērtiķu apakšdzimtā ir divas mūsdienās dzīvojošas sugas — Borneo orangutans (*Pongo pygmaeus*) un Sumatras orangutans (*Pongo abelii*). Abu orangutanu sugu izdzīvošana ir apdraudēta. Galvenais iemesls — tropu mežu izciršana, lai to vietā stādītu palmu plantācijas palmu eļļas iegūšanai.

## Evolūcija
[thumb|left|160px|[Sumatras orangutans|Sumatras orangutana (*Pongo abelii*) sugas izdzīvošana mūsdienās ir kritiska]]
Senākās orangutanu ģinšu fosilijas, kas saglabājušās līdz mūsdienām, ir miocēna sivapitēku (*Sivapithecus*) un *[[Khoratpithecus]]* fosilijas. Abu ģinšu sugas dzīvoja pirms 12,5—8,5  miljoniem gadiem Dienvidāzijā, 6—7 miljonus gadu pirms pleistocēna sugām, kuru fosilijas tika atrastas Dienvidaustrumāzijā un Ķīnas dienvidos. 

Vislabāk izpētītās ir Indijā atrastās sivapitēku ģints sugu fosilijas. To galvaskauss ir līdzīgs mūsdienu orangutaniem, bet zobi un skelets, neskaitot galvaskausu, būtiski atšķiras no mūsdienu orangutanu morfoloģijas. Orangutanam *[[Khoratpithecus]]* ir atrastas tikai dažas zobu un žokļa fosilijas. Salīdzinoši šīs sugas zobi ir līdzīgāki mūsdienu orangutānam nekā *Sivapithecus* zobi.

## Sistemātikas diskusijas
Āzijas cilvēkpērtiķu apakšdzimtā tiek klasificētas arī *[[Lufengpithecus]]*, *[[Ankarapithecus]]*, un *[[Gigantopithecus]]* ģintis, bet to piederība šai apakšdzimtai mūsdienās ir diskutabla. Lai arī morfoloģiski šīs ģintis ir ļoti līdzīgas mūsdienu orangutaniem, tomēr ģenētiskie pētījumi zinātniekus pārsteidza. Tās ir tuvāk radniecīgas Āfrikas cilvēkpērtiķiem.

## Sistemātika
**Āzijas cilvēkpērtiķu apakšdzimta** (*Ponginae*)
* †*Lufengpithecini* 
** †*[[Lufengpithecus]]*
*** †*[[Lufengpithecus|Lufengpithecus lufengensis]]*
*** †*[[Lufengpithecus|Lufengpithecus keiyuanensis]]*
*** †*[[Lufengpithecus|Lufengpithecus hudienensis]]*
* *Pongini*
** Orangutani (*Pongo*) 
*** Borneo orangutans (*Pongo pygmaeus*)
*** Sumatras orangutans (*Pongo abelii*)
*** †*[[Pongo hooijeri]]*
** †*[[Khoratpithecus]]*
*** †*[[Khoratpithecus|Khoratpithecus ayeyarwadyensis]]*
*** †*[[Khoratpithecus|Khoratpithecus piriyai]]*
*** †*[[Khoratpithecus|Khoratpithecus chiangmuanensis]]*
* †*Sivapithecini*
** †*[[Ankarapithecus]]*
*** †*[[Ankarapithecus meteai]]*
** †Sivapitēki (*Sivapithecus*)
*** †*[[Sivapithecus|Sivapithecus brevirostris]]*
*** †*[[Sivapithecus|Sivapithecus punjabicus]]*
*** †*[[Sivapithecus|Sivapithecus parvada]]*
*** †*[[Sivapithecus|Sivapithecus sivalensis]]*
*** †*[[Sivapithecus|Sivapithecus indicus]]*
** †*[[Gigantopithecus]]*
*** †*[[Gigantopithecus|Gigantopithecus bilaspurensis]]*
*** †*[[Gigantopithecus|Gigantopithecus blacki]]*
*** †*[[Gigantopithecus|Gigantopithecus giganteus]]*

## Atsauces

## Ārējās saites
*Paleoantropoloģijas termini latviešu valodā
* 
*Biodiversity Project: Ponginae
Sidurs

**Sidurs** ( ) ir lūgšanu grāmata jūdaismā. Siduri atšķiras pēc tradīcijām (nusaha): sefardu, aškenāzu, kalnu ebreju, citiem, sidura nolūka, izdevuma varianta utt. Ir siduri katrai dienai un speciāli siduri noteiktiem svētkiem.

## Ārējās saites
* *[https://eleven.co.il/article/13790 Сиддур]*. Электронная еврейская энциклопедия
Danjels Moreno

**Danjels Moreno Fernandess** (; dzimis ) ir profesionāls Spānijas šosejas riteņbraucējs.

Viņš specializējas sacensībās, kuras iekļauj braukšanu kalnos, kā arī Lielajās tūrēs, galvenokārt *[[Giro d'Italia]]* un *[[Vuelta a Espana]]*. Viņa lielākie panākumi ir uzvara 2011. gada ''Vuelta a España'' posmā, 2013. gada *[[La Flèche Wallonne]]* un divas uzvaras 2013. gada ''Vuelta a España'' posmos. Piecas reizes finišējis *[[Vuelta a Espana]]* kopvērtējuma pirmajā desmitniekā.

## Sasniegumi lielajās tūrēs

## Ārējās saites
Marsels Reihs-Ranickis

**Marsels Reihs-Ranickis** (, dzimis  kā **Marsels Reihs**, miris ) bija Polijas ebreju izcelsmes vācu literatūras kritiķis. Savas ietekmes dēļ dažkārt dēvēts par "vācu literatūras pāvestu" (*Literaturpapst*).

Dzimis Vloclavekā nereliģiozu ebreju ģimenē. 1929. gadā ģimene pārcēlās uz dzīvi Berlīnē. Pēc nacistu nākšanas pie varas 1938. gada 28. oktobra akcijā ģimene līdz ar citiem Polijas ebrejiem tika deportēta uz Poliju. Pēc Otrā pasaules kara sākuma un Polijas okupācijas Marsels Reihs tika ievietots Varšavas geto, kur strādāja par tulku Jūdenrātē. 1943. gadā kopā ar sievu, ar kuru apprecējās geto, viņam izdevās izmukt. Kara gadus pavadīja pagrīdē. Reiha tēvs un māte gāja bojā geto. 1944. gadā viņš iestājās komunistiskajā *[[Armia Ludowa]]*, bet 1945. gadā — komunistiskajā Polijas strādnieku partijā. Pēc kara, no 1948. līdz 1949. gadam, bija ģenerālkonsuls un spiegs Londonā. Viņa segvārds bija Ranickis, kas vēlāk kļuva par viņa uzvārda sastāvdaļu. 1949. gadā Reihs-Ranickis tika izslēgts no partijas par "kosmopolītismu" un "trockismu". Strādāja Polijas aizsardzības ministrijas izdevniecībā.

1958. gadā kopā ar sievu un dēlu emigrēja uz VFR. No 1960. līdz 1973. gadam strādāja par literatūras kritiķi avīzē *[[Die Zeit]]*. No 1973. līdz 1988. gadam bija laikraksta *[[Frankfurter Allgemeine Zeitung]]* vadošs literārais līdzstrādnieks. No 1988. gada marta līdz 2001. gada decembrim valsts televīzijā ZDF vadīja ietekmīgu literatūras kritikas raidījumu "Literārais kvartets" (*Das literarische Quartett*). Izveidojis vācvalodīgās literatūras kanonu (*Kanon lesenswerter deutschsprachiger Werke*).

## Ārējās saites

*Reiha-Ranicka mājaslapa
Tvrdošīna

**Tvrdošīna** () ir pilsēta Slovākijā, Žilinas apgabala Tvrdošīnas apriņķa centrs pie Oravas upes, tradicionālajā Oravas novadā. Pārtikas rūpniecības centrs.

## Vēsture

Rakstos pirmoreiz minēta 1111. gadā. 1369. gadā kļuva par karaļa brīvpilsētu. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir **Tudošina** (). Pēc Pirmā pasaules kara iekļāvās Čehoslovākijā. No 1993. gada — Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (99,03 %). Pēc reliģiskās piederības — katoļi (92,10 %), nereliģiozi (4,84 %).

## Ārējās saites
*
Milans Rastislavs Štefāniks

**Milans Rastislavs Štefāniks** (, dzimis , miris ) bija slovāku astronoms, lidotājs, karavīrs un politiķis. Viens no Čehoslovākijas (Slovākijas) pamatlicējiem. Pirmais Čehoslovākijas aizsardzības ministrs, Francijas armijas ģenerālis. Viens no čehoslovāku leģiona dibinātājiem.

## Biogrāfija

Dzimis 12 bērnu luterāņu mācītāja ģimenē. Skolā gājis Presburgā, Šopronā, Servašā. 1898. gadā Prāgā sāka studēt inženieriju, vēlāk Kārļa Universitātē studēja astronomiju, fiziku, optiku, matemātiku un filozofiju. Universitātē viņa pasniedzejs bija Tomāšs Gariks Masariks. 1904. gada ieguva doktora grādu.

1904. gadā devās uz Parīzi, kur strādāja Parīzes observatorijā. 1905. gada vasarā uzkāpa Monblānā. Kopš 1908. gada veica astronomiskus pētījumus daudzās pasaules valstīs visā pasaulē, vienlaicīgi Francijas valdības uzdevumā veicot spiegošanu un diplomātiskus uzdevumus. 

Pēc Pirmā pasaules kara sākuma Štefāniks uzskatīja, ka Austroungārijas sakāves rezultātā būs iespējams nodibināt neatkarīgu čehu un slovāku valsti, tāpēc iestājās Francijas armijā un kļuva par aviatoru. Piedalījās kaujās Serbijas frontē. 1916. gadā kopā ar Masariku un Edvardu Benešu nodibināja Čehoslovakijas Nacionālo padomi, kas kļuva par atzītu čehoslovāku pārstāvniecības orgānu. 1917. gadā ar Krievijas varas iestāžu atbalstu Štefānikam izdevās no austroungāru karagūstekņiem noorganizēt čehoslovāku leģionu, kas kļuva par Čehoslovākijas nacionālās armijas kodolu. Kara beigu posmā diplomātiskās misijās darbojās Krievijā, Francijā un Itālijā.

Štefāriks gāja bojā neskaidros apstākļos aviokatastrofā 1919. gada 4. maijā, atgriežoties dzimtenē no Kampoformido pie Udīnes ar Itālijas militāro lidmašīnu. Populārākās versijas par bojāejas apstākļiem - lidmašīnu notrieca Ungārijas komunistu karaspēks (tolaik apkārtnē notika karadarbība) vai pārpratuma pēc lidmašīnu notrieca čehoslovāki. Trešā versija apgalvo, ka katastrofa bija speciāli noorganizēta, jo neilgi pirms tās izcēlās nopietns konflikts starp Benešu un Štefāniku par Slovākijas vietu jaunās valsts sastāvā.

## Ārējās saites

*Štefānikam veltīta lapa 
*Štefānikam veltīta lapa
Turčanske Teplice

**Turčanske Teplice** (, līdz 1948. gadam - Štubnjanske Teplice ()) ir pilsēta Slovākijā, Žilinas apgabala Turčanske Teplices apriņķa centrs, tradicionālajā Turjecas novadā. Kūrorts.

## Vēsture

Rakstos pirmoreiz minēta 1281. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Štubņafirdē (). Viens no senākajiem Eiropas kūrortiem. Pirmā "kūrmāja" uzcelta 1502. gadā. Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.

## Cilvēki
Pēc etniskā sastāva vairums pilsētas iedzīvotāju ir slovāki (97,98 %). Pēc reliģiskās piederības - katoļi (48,09 %), luterāņi (30,56 %), nereliģiozi (17,24 %).

## Ārējās saites
*
Jāns Kollārs

**Jāns Kollārs** (, ; dzimis , miris ) bija slovāku dzejnieks, mācītājs, zinātnieks un politiķis, kurš rakstīja čehiski. Panslāvisma ideologs.

Dzimis nabadzīga rakstveža ģimenē. Mācījās skolās Kremnicā, Banska Bistricā un no 1812. līdz 1815. gadam — luterāņu licejā Presburgā (mūsdienu Bratislavā), kur iepazinās ar Františeku Palacki. No 1817. līdz 1819. gadam studēja teoloģiju Jēnas Universitātē. Pēc mācībām universitātē līdz 1848. gadam kalpoja par luterāņu mācītāju Peštā. Uzskatīdams, ka Slovakijas (tolaik Augšungārijas) slāviem kā literārā valoda būtu piemērota čehu valoda, kritizēja Ļudovītu Štūru un viņa piekritējus, kuri propagandēja slovāku valodas lietošanu. 1848. gada revolūcijas laikā darbojās par galma sekretāru Vīnē, konsultējot slovāku lietās. Pēc revolūcijas — slāvu arheoloģijas profesors Vīnes Universitātē.

## Ārējās saites
Žilinas apriņķis

**Žilinas apriņķis** () ir Slovākijas Žilinas apgabala administratīvā iedalījuma vienība. Robežojas ar Žilinas apgabala Bitčas, Čadcas, Kisucke Nove Mesto, Dolni Kubīnas un Martinas apriņķiem, kā arī Trenčīnas apgabala Prjevidzas, Ilavas un Považska Bistricas apriņķiem.

Žilinas apriņķa Dolni Hričovas pagastā dzimis futbolists Peters Pekarīks (*Peter Pekarík*, 1986).

## Ārējās saites
Vertu

thumb|right|150px|Vertu Constellation
***Vertu*** ir luksusa mobilo telefonu zīmols. Tas tika izveidots 1998. gadā, kad Apvienotajā Karalistē tika dibināts *[[Nokia]]* meitas uzņēmums *Vertu*. Tagad zīmols pieder turku uzņēmējam Hakanam Uzanam.

*Vertu* tālruņi veidoti no zelta, platīna, izturīgiem metālu sakausējumiem un citiem augtas klases materiāliem. Telefonu detaļas tiek izgatavotas ar rokām.

Dārgākais *Vertu* modelis *Boucheron Cobra* maksāja 217 000 EUR. Dārgākais sērijveida modelis *Signature Diamond* maksāja 62 000 EUR.

## Vēsture
1998. gada oktobrī Somijas mobilo telefonu ražotājs *[[Nokia]]* Apvienotajā Karalistē dibināja meitas uzņēmumu *Vertu* luksus telefonu izstrādei. Ideju par luksus tālruņu zīmola radīšanu izteica itāliešu izcelsmes *Nokia* galvenais dizainers Franks Nuovo.

Pirmais *Vertu* telefons publikai tika prezentēts 2002. gada janvārī Parīzē. 2003. gada jūnijā iegūts patents lāzera gravētai tastatūrai. 2004. gada javārī prezentēta otrā kolekcija *Vertu Ascent*. 2005. gada decembrī izlaista *Signature Precious* kolekcija. 2006. gada februārī izlaista *Vertu Ascent Racetrack Legend Series* kolekcija. 2006. gada jūnijā izlaista kolekcija *Vertu Constellation*, pasaulē pirmie telefoni ar keramisko tastatūru. 2009. gada septembrī izlaists *Vertu* pirmais salokāmais tālrunis *Vertu Ayxta*. 2010. gadā izlaists *Vertu* pirmais viedtālrunis *Constellation Quest*.

2012. gada 14. jūnijā *Nokia* paziņoja, ka *Vertu* tiek pārdots Zviedrijas privātā kapitāla fondam *[[EQT Holdings|EQT VI]]*. Darījums pabeigts 12. oktobrī. *Nokia* paturēja 10 % *Vertu* kapitāldaļu.

2013. gada februārī prezentēts viedtālrunis uz *[[Android]]* platformas — *Vertu Ti*.
2014. gada septembrī prezentētas augstas klases austiņas un bezvadu skaļruņi, kas tapuši sadarbībā ar Dānijas uzņēmumu *Bang & Olufsen*. Oktobrī izlaists mobilā telefona modelis *Aster*, kura korpusu var gravēt, tas apgādāts ar telpiskās skaņas sistēmu *Dolby Digital Plus*, 13 megapikseļu kameru, jaudīgu 4 kodolu procesoru un operētājsistēmu *Android 4.4* (*KitKat*).

2015. gada novembrī uzņēmums pārdots Honkongā bāzētā investīciju fondā *Godin Holdings*.
2017. gada martā *Vertu* par 50 miljoniem sterliņu mārciņu iegādājās turku uzņēmējs Murats Hakans Uzans ar Kiprā reģistrēta uzņēmuma *Baferton* starpniecību. 2017. gada jūlija sākumā paziņots, ka uzņēmums pārtrauc darbību un tiks likvidēts. Hans Uzanska paturēja tiesības uz *Vertu* zīmolu, tehnoloģijām un licencēm.
2018. gada oktobrī tika paziņots par jauna *Vertu* modeļa *Aster P* izlaišanu.

2020. gadā *Vertu* laida klajā viedtālruni *Metavertu*, kam bija *[[Web3]]* funkcijas. 2025. gadā tika izlaists salokāms viedtālrunis *Quantum Flip* un viedtālrunis *Agent Q*.

## Atsauces

## Ārējās saites

* ''Vertu'' vietne
Boila—Mariota likums

**Boila—Mariota likums**, pazīstams arī kā **Boila likums** un **Taunlija likums**, ir viens no ideālās gāzes likumiem, gāzu saspiešanas likums. Tas apgalvo, ka noslēgtā sistēmā dotajai gāzes masai nemainīgā temperatūrā (tātad izotermiskā procesā) spiediens mainās apgriezti proporcionāli tilpumam. Šis ir viens no pirmajiem eksperimentāli iegūtajiem gāzu likumiem. Līkni, kas raksturo Boila—Mariota likumu, sauc par izotermu.

Šo likumu viens no otra neatkarīgi atklāja britu dabaszinātnieks Roberts Boils un franču fiziķis Edms Mariots (*Edme Mariotte*). Boils to atklāja ar savu palīgu, amatieri no Lankasteras Taunliju, 1662. gadā atklājumus publicēja darbā "Doktrīna par gaisa elastību un svaru un tās aizstāvība", novērojumus eksperimentos formulējot kā "gaisa elastība ir apgrieztā attiecībā pret tā tilpumu". 1676. gadā līdzīgus novērojumus publicēja Mariots darbā "Pētījums par gaisa dabu".

Boila—Mariota, Šarla un Gē-Lisaka likums kopā ar Avogadro likumu kopā veido ideālās gāzes likumu.

## Vienādojums
Matemātiskais Boila—Mariota likuma pieraksts ir šāds:

: pV = const 

kur:
* *p* — sistēmas spiediens (Pa)
* *V* — gāzes tilpums (m<sup>3</sup>)

## Atsauces

## Ārējās saites
Panbaltisms

**Panbaltisms** ir kopš 19. gadsimta no panisma (panģermānisma un panslāvisma) aizgūta pannacionālistiska ideoloģija par baltu tautu kopību, no citām tautām atšķirīgo mentalitāti, valodu, vēsturi, kas tās vienojot atsevišķā un unikālā veselumā.

## Panbaltisms mūsdienās

Raivis Zeltīts 2020. gadā dibināja kustību "Austošā Saule", kas vienlaicīgi deklarēja panbaltismu sadarbībā ar Lietuvu un internacionālismu Starpjūru reģiona ietvaros.

## Atsauces
Šarla likums

**Šarla likums** ir viens no ideālās gāzes likumiem. Tas apgalvo, ka noslēgtā sistēmā dotajai gāzes masai, ja nemainās tilpums (tātad izohoriskā procesā) spiediens mainās tieši proporcionāli temperatūrai. Līkni, kas raksturo Šarla likumu, sauc par izohoru.

1787. gadā francūzis Žaks Šarls (*Jacques Charles*; kļuvis populārs ar lidojumu ūdeņraža balonā 1783. gadā) pētīja reālu gāzu spiediena maiņu pie temperatūras maiņas un ieguva šo likumu. Viņš nepublicēja savus pētījumus, pirmais tos publicēja Žozefs Luijs Gē-Lisaks (*Joseph Louis Gay-Lussac*) 1802. gadā darbā par gāzu izplešanās likumu, kas papildināja un vispārināja Šarla pētījumus. 1801. gadā neatkarīgi no Gē-Lisaka sakarību atklāja britu dabaszinātnieks Džons Daltons, taču viņa apraksts nebija tik pamatīgs kā Gē-Lisaka.

Boila—Mariota, Šarla un Gē-Lisaka likums kopā ar Avogadro likumu kopā veido ideālās gāzes likumu.

## Vienādojums
Matemātiskais Šarla likuma pieraksts ir šāds:

:\frac{p}{T} = const

kur:
* *p* — gāzes spiediens (Pa)
* *T* — absolūtā temperatūra (K)

Tāpat to var pierakstīt šādi:

:\frac{p_1}{T_1} = \frac{p_2}{T_2} \qquad \mathrm{vai} \qquad \frac {p_2}{p_1} = \frac{T_2}{T_1} \qquad \mathrm{vai} \qquad p_1 T_2 = p_2 T_1 \qquad \mathrm{vai} \qquad p \propto T\,

kā arī

:p_t = p_0(1+ \gamma\ t)

kur:
* *p<sub>t</sub>* — gāzes spiediens noteiktā temperatūrā (Pa)
* *p<sub>0</sub>* — gāzes spiediens 0 °C (Pa)
* *&gamma;* — gāzes spiediena termiskais koeficients

## Atsauces
Gē-Lisaka likums

thumb|250px|Animācija, kas parāda attiecību starp tilpumu un temperatūru, kad masa un spiediens ir konstants
**Gē-Lisaka likums** ir viens no ideālās gāzes likumiem. Tas apgalvo, ka noslēgtā sistēmā dotajai gāzes masai, ja nemainās spiediens (tātad izobāriskā procesā) tilpums mainās tieši proporcionāli temperatūrai. Līkni, kas raksturo Gē-Lisaka likumu, sauc par izobāru. Likumu atklāja franču zinātnieks Žozefs Luijs Gē-Lisaks.

Boila—Mariota, Šarla un Gē-Lisaka likums kopā ar Avogadro likumu kopā veido ideālās gāzes likumu.

## Vienādojums
Matemātiskais Gē-Lisaka likuma pieraksts ir šāds:

: \frac{V}{T} = const

kur:
* *V* — gāzes tilpums (m<sup>3</sup>)
* *T* — absolūtā temperatūra (K)

Tāpat to var pierakstīt šādi:

: \frac{V_1}{T_1} = \frac{V_2}{T_2} \qquad \mathrm{vai} \qquad \frac {V_2}{V_1} = \frac{T_2}{T_1} \qquad \mathrm{vai} \qquad V_1 T_2 = V_2 T_1 \qquad \mathrm{vai} \qquad V \propto T\,

kā arī

: V_t = V_0(1+ \alpha\ t)

kur:
* *p<sub>t</sub>* — gāzes spiediens noteiktā temperatūrā (Pa)
* *p<sub>0</sub>* — gāzes spiediens 0 °C (Pa)
* *α* — gāzes tilpuma termiskās izplešanās koeficients
2013. gada NBA izslēgšanas spēles

**2013. gada [[Nacionālā basketbola asociācija|NBA]] izslēgšanas spēles** bija turnīrs pēc 2012.—2013. gada NBA regulārās sezonas beigām. Izslēgšanas spēles sākās . Tajās piedalījās astoņas komandas no katras konferences, kas ir iekļuvušas savas konferences astoņu labāko komandu skaitā.

Abu konferenču čempioni Maiami "Heat" un Sanantonio "Spurs" tikās 2013. gada NBA finālsērijā.

## Kvalificēšanās izslēgšanas spēlēm
### Austrumu konference

*— = Nesasniedza*
** = 16. aprīļa spēle starp [[Bostonas "Celtics"]] un [[Indiānas "Pacers"]] [[Bostona|Bostonā]] tika atcelta pēc [[Sprādzieni 2013. gada Bostonas maratonā|sprādzieniem 2013. gada Bostonas maratonā]]. Spēle netika pārspēlēta, jo tās iznākums neietekmētu neviena no abiem klubiem vietu izslēgšanas spēlēs.

=== Rietumu konference ===


*— = Nesasniedza''

## Izslēgšanas spēļu rezultāti
* Komandas treknrakstā kvalificējas nākamai kārtai
* Komandas slīprakstā ir divīziju čempioni

## Finālsērija

## Atsauces

## Ārējās saites
* NBA oficiālā mājaslapa
Pelicans

***Pelicans*** var būt:
* Lahti "Pelicans" — Somijas hokeja klubs;
* Ņūorleānas "Pelicans" — ASV basketbola klubs.

## Skatīt arī
* Pelikāni
Rajeca

**Rajeca** () ir pilsēta Slovākijā, Žilinas apgabala Žilinas apriņķī.

## Vēsture

Rakstos pirmoreiz minēta 1193. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums arī ir Rajeca (). Pēc Pirmā pasaules kara iekļāvās Čehoslovākijā. No 1993. gada — Slovākijas sastāvā.

## Cilvēki
Pēc tautības vairums pilsētas iedzīvotāju ir slovāki (98,86 %). Pēc reliģiskās piederības — katoļi (92,79 %), nereliģiozi (3,42 %).

## Ārējās saites
*
Avogadro likums

**Avogadro likums** ir viens no ideālās gāzes pamatlikumiem. Tas apgalvo, ka dažādām gāzēm vienādos tilpumos *V*, spiedienos *p* un temperatūrās *T* ir vienāds molekulu skaits. Saskaņā ar šo likumu, normālos apstākļos (760 mm Hg, 0 °C) viens kilomols ideālas gāzes aizņem 22,4136 m3.

Likums nosaukts Amedeo Avogadro vārdā, kas 1811. gadā izvirzīja hipotēzi, ka divi vienāda tilpuma, temperatūras un spiediena ideālās gāzes paraugi satur vienādu molekulu skaitu.

Avogadro likums kopā ar Boila—Mariota, Šarla un Gē-Lisaka likumu kopā veido ideālās gāzes likumu.

## Vienādojums
Matemātiskais Avogadro likuma pieraksts ir šāds:

:\frac{V}{n} = const

kur:
* *V* — gāzes tilpums
* *n* — vielas daudzums
Andreass Grifiuss

**Andreass Grifiuss** (; dzimis  kā Anreass Greifs (), miris ) bija baroka laika vācu dzejnieks un dramaturgs. 

Dzimis Silēzijā, garīdznieka ģimenē. Būdams protestants, Trīsdesmitgadu kara dēļ bija spiests pamest dzimto pilsētu. Mācījās Frauštatē (mūsdienās Vshova). 1634. gadā devās uz Dancigu, kur publicēja pirmos dzejoļus. 1636. gadā atgriezās Frauštatē. 1638. gadā kļuva par Leidenes universitātes studentu, kur studēja jurisprudenci, medicīnu. Pēc studijām ceļoja pa Itāliju un Franciju. 1647. gadā atgriezās dzimtajā Silēzijā. 1649. gadā apprecējās. 1650. gadā kļuva par dzimtās Grosglagovas sindiku. 1664. gadā pēkšņi miris, veicot amata pienākumus.

## Ārējās saites

*Par Grifiusu zeno.org
Ideālas gāzes likums

**Ideālas gāzes likums** ir hipotētiskās ideālās gāzes stāvokļa vienādojums. To var izmantot arī reālām gāzēm zemā spiedienā un augstā temperatūrā, lai noteiktu sakarību starp temperatūru, spiedienu un tilpumu. Tas ir Boila—Mariota, Šarla un Gē-Lisaka likumu apvienojums ar Avogadro likumu.

Pirmais to izteica francūzis Benuā Klapeirons (*Benoît Émile Clapeyron*) 1834. gadā. 1874. gadā krievs Dmitrijs Mendeļejevs likumā ieviesa universālo gāzu konstanti *R*, tā aizvietojot lielo daudzumu specifisko gāzu konstanšu.

## Vienādojums
Ierastais matemātiskais ideālās gāzes likuma pieraksts ir šāds:

:pV=nRT\,

kur:
* *p* — gāzes spiediens (Pa)
* *V* — gāzes tilpums (m<sup>3</sup>)
* *n* — vielas daudzums (mol)
* *R* — universālā gāzu konstante
* *T* — gāzes absolūtā temperatūra (K)

### Molārā forma
Aizvietojot *n* ar *m / M*, iegūst šādu vienādojumu, kā arī ieviešot blīvumu *ρ* = *m*/*V*:

: \ pV = \frac{m}{M}RT 
: \ p = \rho \frac{R}{M}T 

kur:
* *m* — gāzes masa (g) 
* *M* — gāzes molmasa (g/mol)
* *ρ* — gāzes blīvums (kg/m<sup>3</sup>)

### Statistiskā mehānika
Statistiskajā mehānikā ideālās gāzes likumu pieraksta šādi:

: \ pV = NkT

* *N* — koncentrācija
* *k* — Bolcmaņa konstante

## Termodinamiskie procesi

## Atsauces

## Ārējās saites
* Ideālas gāzes stāvokļa vienādojuma kalkulators
Roberts Slotiņš

**Roberts Slotiņš** (dzimis ) ir latviešu distanču slēpotājs un biatlonists.

## Izglītība
Pabeidzis Mazsalacas vidusskolas 9 klases (2007. gadā). 2010. gadā absolvējis skolu *[[Amattiopisto Lappia]]* Somijā kā celtnieks. Tāpat arī beidzis *Amattiopisto Lappia* skolu 2012. gadā kā pavārs. Strādājis par celtnieku un tulku.

## Karjera
Slotiņš ir piedalījies divos Pasaules čempionātos (2011, 2013). 2011. gadā Oslo izcīnīja 90. vietu sprintā, 2013. gadā Valdifjemmē gan 15&nbsp;km brīvā stila slēpojumā, gan 2×15&nbsp;km skiatlonā nefinišēja. 2011. gadā uzvarēja  "Apkārt Alaukstam" tautas slēpojuma klasē.

## Sasniegumi

* Latvijas čempions distanču slēpošanā un biatlonā junioriem (2010, 2011)
* 17. vieta Eiropas jaunatnes festivālā (EJZOF) Polijā (2009)
* 3. vieta Latvijas rangā distanču slēpošanā (2011, 2012)
* Pārstāvējis Latviju Pasaules U23 čempionātā (2010, 2011, 2012)
* Divas reizes uzvarējis sacensībās "Apkārt Alaukstam" (2011, 2013)
* 2. vieta sacensībās "Mazsalacas aplis" (2012)
* Cēsu sporta skolas laureāts (2003—2011)
* 2011. gadā piedalījās pieaugušo Pasaules čempionātā Oslo

## Atsauces

## Ārējās saites

* Infoski.lv
2001: Kosmosa odiseja (romāns)

**"2001: Kosmosa odiseja"** () ir 1968. gada zinātniskās fantastikas romāns. Tās autors ir Arturs Klārks. Grāmata balstīta uz atsevišķu Artūra Klārka īso stāstu motīviem. Klārks kopā ar Stenliju Kubriku sadarbojās kinoscenārija rakstīšanā, un Kubriks uzfilmēja arī filmu ar šādu pašu nosaukumu. Filma no grāmatas tomēr ievērojami atšķiras.

## Sižets

Pirmās daļas darbības laiks ir aizvēsture. Tiek rādīti cilvēku priekšteči, kuri nonāk milzīga, ekrānam līdzīga monolīta ietekmē, kas mīklainā veidā attīsta viņu inteliģenci. Viens no priekštečiem, *Moonwatcher*, neilgi pēc pieskaršanās monolītam atklāj, ka mirušo dzīvnieku kaulus var izmantot kā medību un kara ieroci. Kaulus izmantojot, viņi nomedī dzīvniekus. Šīs prasmes palīdz nodrošināt cilvēces izaugsmi.

Otrā daļa norisinās četrus miljonus gadu pēc "Cilvēces rītausmas". Doktors Heivuds Floidam atklāj, ka Klaviusa krāterī tika izrakts monolīts (tas tiek nodēvēts par* TMA-1* — *[[Tiho]] Magnētisko Anomāliju 1*), kas rada stipru magnētisko lauku. Floids kopā ar citiem zinātniekiem nonāk Klaviusa krāterī. Ir saullēkts un, uztverot saules starus, monolīts sāk izplatīt radio signālus Saturna virzienā, kurus zinātnieki uztver ar savām rācijām.

Trešajā daļā — 18 mēnešus vēlāk — amerikāņu kosmosa kuģis *Discovery 1* dodas uz Saturnu pirmo reizi vēsturē ar apkalpi. Dators HAL 9000 brīdina kapteini Deividu par kļūmi satelītšķīvī, kas uztur sakarus ar zemi. Pēc šķīvja detaļas pārbaudes nekas, kas varētu traucēt sakarus, netiek atklāts, un kapteinis ar komandas biedru Franku apsver domu atslēgt datoru iespējamās kļūmes dēļ. HALs atvieno skābekļa padevi kuģa apkalpei. Deivids izdzīvo un izslēdz HALa mākslīgā intelekta procesorus.

Ceturtajā daļā Deivids sasniedz Saturnu un vēl viena, šoreiz planējoša, monolīta ietekmē nokļūst gaismu un krāsu virpulī, ceļojot cauri galaktikai, bet vēlāk nokļūst viesnīcas istabā. Viņš pavada vakaru viesnīcas istabā, novērojot visas neparastās istabas īpašības, bet vēlāk aiziet gulēt. Guļot viņš jūt, kā visa viņa dzīve iet atpakaļgaitā, un viņš pārvēršas par *Starchild* — radījumu, kas vizuāli atgādina cilvēka augli. 

## Ārējās saites
* ''ISFDB'' profils
HAL 9000

***HAL 9000*** jeb **Hals** ir tēls, dators ar mākslīgo intelektu no filmu un grāmatu sērijas "Kosmosa odiseja", kuru radījuši Arturs Klārks un Stenlijs Kubriks. Personāžs pirmo reizi parādījās 1968. gada filmā "2001: Kosmosa odiseja". Datora balsi angļu valodas versijā ir ierunājis Daglass Reins.

Halu kuģa apkalpe sākotnēji uzskatīja par uzticamu apkalpes locekli, kas veic visas automatizētās kuģa funkcijas un izturas pret saviem apkalpes biedriem kā vienlīdzīgiem. Piemēram, kā atpūtu, Hals ar Frenku Pūlu spēlē šahu. Tomēr, kad komanda nolemj Halu atslēgt, viņš veic slepkavības mēģinājumu.

## Ārējās saites
2012.—2013. gada Rīgas "Dinamo" sezona

**2012.—2013. gada Rīgas "Dinamo" sezona** bija komandas piektā sezona. Tā bija pirmā Rīgas "Dinamo" sezona, kurā komandai Kontinentālās Hokeja līgas Gagarina kausa izcīņā (izslēgšanas spēlēs) iekļūt neizdevās. Regulāro sezonu komandas noslēdza pēdējā vietā Rietumu konferencē.

Pēc iepriekšējās sezonas komandu bija pametis tās kapteinis Sandis Ozoliņš, kā arī ģenerālmenedžeris Normunds Sējējs, viņu vietu ieņemot attiecīgi Guntim Galviņam (sezonas gaitā kapteiņa lomu pārņēma Mārtiņš Karsums) un Jurim Opuļskim. Novembrī atlaists tika komandas galvenais treneris Peka Rautakallio no Somijas, viņa pienākumus līdz sezonas beigām pildīja viens no viņa palīgiem Artis Ābols (tā arī netika oficiāli apstiprināts par galveno treneri).

Pēc regulāras sezonas noslēguma izslēgšanas kārtā neiekļuvušās komandas uzsāka cīņu par Cerības kausu, kuru izdevās izcīnīt Rīgas "Dinamo".

2012.—2013. gada NHL lokauta laikā komandas sastāvā tika iekļauts Otavas "Senators" uzbrucējs Kaspars Daugaviņš, kurš 35 aizvadītajās spēlēs atzīmējās ar 14 (5+9) punktiem.

## Konferences noslēguma tabula

## Rezultāti
### Regulārā sezona

## Spēlētāju statistika
### Vārtsargi
Sp - spēles, U - uzvaras, Z - zaudējumi, IV - ielaistie vārti, AM - atvairītie metieni, AM% - atvairīto metienu procents, VS - ielaistie vārti vidēji spēlē, MIN - minūtes uz ledus, S - "sausās" spēles, SM - soda minūtes

### Laukuma spēlētāji
Sp - spēles, V - vārti, RP - rezultatīva piespēle, P - punkti, +/- - lietderības koeficients, SM - soda minūtes

## Sastāva izmaiņas
Izmaiņas, kas piemeklējušas komandas sastāvu kopš 2011.—12. gada sezonas noslēguma.

### Jaunpienākušie spēlētāji

### Aizgājušie spēlētāji

* - līgums ar "Dinamo" beidzās līdz ar 2011.—12. gada sezonas noslēgumu

## Skatīt arī
* 2012.—2013. gada KHL sezona
Tonkinas līcis

**Tonkinas līcis** (), arī **Bakbo līcis** ( — ‘ziemeļu līcis’), **Beibu līcis** (, *Běibù Wān* — ‘ziemeļu līcis’) ir jūras līcis Dienvidķīnas jūras ziemeļrietumu daļā, Ķīnas un Vjetnamas piekrastē. Līci no austrumiem norobežo Hainaņas sala un Leidžou pussala, ko atdala Cjundžou šaurums, no ziemeļiem un rietumiem — kontinenta krasts.

Šis līcis ir vēsturiski nozīmīgs un tiek saistīts ar Tonkinas incidentu, kas notika 1964. gadā un kalpoja par iemeslu ASV tiešai iesaistei Vjetnamas karā.

## Atsauces
Ralfs Freibergs

**Ralfs Freibergs** (dzimis ) ir Latvijas hokejists, aizsargs, Latvijas hokeja izlases dalībnieks. Pašlaik (2025) spēlē Čehijas Ekstralīgas kluba *[[HC Vítkovice Ridera|HC Vítkovice]]* rindās.

## Spēlētāja karjera
Latvijas izlasē debitēja  pārbaudes spēle pret Baltkrievijas hokeja izlasi. Spēlējis arī Latvijas U-18 un U-20 hokeja izlasēs.

Piedalījies , kuru laikā viņam ir bijušas pozitīvas dopinga analīzes. Viņam tika atrasts dehidrohlormetiltestosterona vielmaiņas produkts 18-nor-17b-hidroksimetil-17a-metil-4-hlor-5b-androst-13-en-3a-ols.

2014. gada vasarā Freibergs piedalījās NHL kluba Filadelfijas "Flyers" jauno talantu nometnē. Vēlāk aizvadīja piecas spēles Amerikas hokeja līgas klubā Sentdžonsas "IceCaps". No 2014. līdz 2016. gadam spēlēja ECHL, pārstāvot Ontario "Reign" un Toledo "Walleye". 2016. gadā atgriezās Latvijā un pievienojās Rīgas "Dinamo". No 2017. līdz 2021. gadam spēlēja Čehijas Ekstralīgā *[[PSG Zlín]]*, *[[HC Kometa Brno]]* un uz īres līguma pamata Tršinecas "Oceláři" komandā. 2021. gadā *Oceláři* sastāvā kļuva par Čehijas čempionu.

2021.—2022. gada sezonā atkal spelēja Rīgas "Dinamo" sastāvā, bet pēc tā izstāšanās no KHL karjeru turpināja Vācijas hokeja līgas (DEL) vienībā Īzerlonas "Roosters". Pēc tam atgriezās Čehijā un pievienojās *[[HC Litvínov]]* klubam. No 2023. līdz 2025. gadam spēlēja *[[Mountfield HK]]* rindās. 2024. gadā tika atzīts par Čehijas Ekstralīgas oktobra labāko hokejistu. 2025. gada aprīlī parakstīja līgumu ar citu Čehijas klubu Vītkovices "Ridera".

## Atsauces

## Ārējās saites
Martins Ternbergs

**Martins Ternbergs** (; dzimis 1983. gada 6. augustā) ir zviedru hokejists, malējais uzbrucējs, Zviedrijas hokeja izlases dalībnieks. Pašlaik (2014) Ternbergs spēlē Kontinentālās hokeja līgas kluba Jaroslavļas "Lokomotiv" sastāvā.

## Spēlētāja karjera
Profesionāļa karjeru Ternbergs uzsāka 2002.—03. gada sezonā, kad debitēja Zviedrijas Elitsērijas kluba HV 71 sastāvā. Jau nākamajā sezonā Martinam komandas sastāvā izdevās nostiprināties, kopā ar komandu izcīnot arī līgas čempiona titulu. 2007.—08. gada sezonā uzbrucējs bija kļuvis jau par vienu no komandas vadošajiem spēlētājiem. 2008. un 2010. gadā Ternbergs vēl divas reizes kļuva par Zviedrijas čempionu. 2010.—11. gada sezonu uzbrucējs noslēdza kā komandas rezultatīvākais spēlētājs.

2011. gada vasarā Ternbergs pievienojās KHL klubam Ņižņijnovgorodas "Torpedo", taču divus gadus vēlāk pārcēlās uz Prāgas "Lev" vienību. 2013.—14. gada sezonā kopā ar "Lev" sasniedza Gagarina kausa finālu, tajā gan septiņās spēlēs piekāpjoties Magņitogorskas "Metallurg". Pēc "Lev" dalības atsaukšanas no KHL, pārcēlās uz Jaroslavļas "Lokomotiv" rindām.

Zviedrijas hokeja izlases rindās izcīnījis zelta medaļas 2013. gada Pasaules čempionātā. Ternbergs spēlējis arī 2007., 2009. un 2011. gada Pasaules čempionātos.

## Ārējās saites